ಅಮೆರಿಕ ಸಂಯುಕ್ತ ಸಂಸ್ಥಾನವು ಗ್ರೇಟ್ ಬ್ರಿಟನ್‌ನಿಂದ 1783ರಲ್ಲಿ ಸ್ವಾತಂತ್ರವನ್ನು ಪಡೆದುಕೊಂಡಾಗ, ಅದರ ಪಶ್ಚಿಮದ ಗಡಿಯಲ್ಲಿ ಯುರೋಪಿಯನ್ ಅಧಿಕಾರವನ್ನು ಹೊಂದುವುದು ಅದರ ಪ್ರಮುಖ ಆಸಕ್ತಿಯಾಗಿತ್ತು ಹಾಗೂ ಮಿಸ್ಸಿಸ್ಸಿಪ್ಪಿ ನದಿಯಲ್ಲಿ ಅನಿರ್ಬಂಧಿತ ಸುಲಭಗಮ್ಯತೆಯ ಅಗತ್ಯವಿತ್ತು. ಅಮೆರಿಕನ್ ವಸಾಹತುಗಾರರು ಪಶ್ಚಿಮಕ್ಕೆ ದಾರಿಮಾಡಿಕೊಂಡು ಹೋದಾಗ, ಪೂರ್ವ ದಿಕ್ಕಿಗೆ ಸರಕುಗಳನ್ನು ರವಾನೆ ಮಾಡುವಲ್ಲಿ ಅಪ್ಪಲಚಿಯನ್ ಪರ್ವತಗಳು ಪ್ರತಿಬಂಧಕವಾಗಿರುವುದನ್ನು ಪತ್ತೆ ಹಚ್ಚಿದರು. ಉತ್ಪನ್ನಗಳನ್ನು ಹಡಗಿನಲ್ಲಿ ಸಾಗಿಸುವ ಒಂದು ಸುಲಭದ ವಿಧಾನವೆಂದರೆ ಒಂದು ಚಪ್ಪಟೆ ದೋಣಿಯನ್ನು ಓಹಿಯೋ ಹಾಗು ಮಿಸ್ಸಿಸ್ಸಿಪ್ಪಿ ನದಿಗಳಲ್ಲಿ ತೇಲಿಸಿಕೊಂಡು ನ್ಯೂ ಆರ್ಲಿಯನ್ಸ್ ನ ಬಂದರಿನವರೆಗೂ ಸಾಗಿಸಿ, ಅಲ್ಲಿಂದ ಸರಕುಗಳನ್ನು ಸಮುದ್ರದಲ್ಲಿ ಯಾನ ಮಾಡುವ ಹಡಗುಗಳಿಗೆ ತುಂಬಿಸಿ ಸಾಗಿಸಬಹುದಾಗಿತ್ತು. ಈ ಮಾರ್ಗದಲ್ಲಿದ್ದ ಸಮಸ್ಯೆ ಎಂದರೆ ಸ್ಪಾನಿಷ್, ನಾಟ್ಚೆಜ್ ಕೆಳಗೆ ಮಿಸ್ಸಿಸ್ಸಿಪ್ಪಿಯ ನದಿಯ ಇಕ್ಕೆಲಗಳ ಒಡೆತನ ಹೊಂದಿತ್ತು. ನೆಪೋಲಿಯನ್ನನ ಲೂಯಿಸಿಯಾನ ಮೇಲಿನ ಮಹತ್ವಾಕಾಂಕ್ಷೆಯಲ್ಲಿಕೆರೇಬಿಯನ್ ಸಕ್ಕರೆ ವ್ಯಾಪಾರದಿಂದ ಕೇಂದ್ರೀಕೃತಗೊಂಡ ಒಂದು ಹೊಸ ಸಾಮ್ರಾಜ್ಯದ ಸ್ಥಾಪನೆಯನ್ನು ಒಳಗೊಂಡಿತ್ತು. ಇಸವಿ 1800ರಲ್ಲಿ ನಡೆದ ಟ್ರೀಟಿ ಆಫ್ ಅಮಿಯೆನ್ಸ್ ನ ಕರಾರಿನ ಪ್ರಕಾರ, ಗ್ರೇಟ್ ಬ್ರಿಟನ್, ಮಾರ್ಟಿನಿಕ್ ಹಾಗು ಗುವಡಲೌಪೆ ದ್ವೀಪಗಳ ಒಡೆತನವನ್ನು ಫ್ರೆಂಚ್‌ಗೆ ಹಿಂದಿರುಗಿಸಿತು. ನೆಪೋಲಿಯನ್ ಲೂಯಿಸಿಯಾನವನ್ನು ಈ ಸಕ್ಕರೆ ದ್ವೀಪಗಳ ಒಂದು ಉಗ್ರಾಣವೆಂದು ಪರಿಗಣಿಸುವುದರ ಜೊತೆಗೆ U.S. ವಸಾಹತು ನೆಲೆಯ ಒಂದು ಆರ್ಥಿಕ ರಕ್ಷೆಯೆಂದು ಭಾವಿಸಿದ್ದ. ಅಕ್ಟೋಬರ್ 1801ರಲ್ಲಿ ಅವನು ಸ್ಯಾಂಟೋ ಡೊಮಿಂಗೊದ ಪ್ರಮುಖ ದ್ವೀಪವನ್ನು ಆಕ್ರಮಿಸಿ ಗುಲಾಮಗಿರಿಯನ್ನು ಮತ್ತೆ ಪ್ರಾರಂಭಿಸಲು ಒಂದು ದೊಡ್ಡ ಮಿಲಿಟರಿ ಸೇನೆಯನ್ನು ಕಳುಹಿಸಿದ. ಗುಲಾಮಗಿರಿ ಪದ್ದತಿಯನ್ನು 1792-3ರಲ್ಲಿ ನಡೆದ ಗುಲಾಮರ ದಂಗೆ ಹಾಗು 1794ರಲ್ಲಿ ಫ್ರೆಂಚ್ ವಸಾಹತು ನೆಲೆಗಳಲ್ಲಿ ಗುಲಾಮಗಿರಿ ಪದ್ದತಿಯನ್ನು ಕಾನೂನು ಹಾಗು ಸಂವಿಧಾನಾತ್ಮಕ ರದ್ದತಿಯ ಪರಿಣಾಮವಾಗಿ ಕೊನೆಗೊಳಿಸಲಾಗಿತ್ತು. 

ನೆಪೋಲಿಯನ್ನನ ಭಾವಮೈದುವ ಲೆಕ್ಲೆರ್ಕ್‌ನ ಮುಖಂಡತ್ವದ ಸೇನೆಯು, ಗುಲಾಮಗಿರಿಯನ್ನು ಮತ್ತೆ ಆರಂಭಿಸುವುದಕ್ಕೆ ವಿರೋಧಿಸಿದ St. ಡೋಮಿಂಗ್ಯೂನ ಹೆಚ್ಚಿನ ಜನತೆಯ ಪರ ಸೇನೆಯಿಂದ ಪರಾಭವಗೊಂಡಿತು, ನೆಪೋಲಿಯನ್ ಲೂಯಿಸಿಯಾನವನ್ನು ಮಾರಾಟ ಮಾಡಲು ನಿರ್ಧರಿಸಿದ. 

ಥಾಮಸ್ ಜೆಫ್ಫರ್ಸನ್, ಅಮೆರಿಕ ಸಂಯುಕ್ತ ಸಂಸ್ಥಾನದ ಮೂರನೇ ಅಧ್ಯಕ್ಷ, ಅಮೆರಿಕದಲ್ಲಿ ಫ್ರೆಂಚ್ ವಸಾಹತು ನೆಲೆಗಳ ಮರು-ಸ್ಥಾಪನೆ ಮಾಡುವ ನೆಪೋಲಿಯನ್ನನ ಯೋಜನೆಯಿಂದ ಗೊಂದಲಕ್ಕೀಡಾಗಿದ್ದರು. ನ್ಯೂ ಆರ್ಲಿಯನ್ಸ್ ನ ವಶದೊಂದಿಗೆ, ನೆಪೋಲಿಯನ್, U.S. ವ್ಯಾಪಾರಕ್ಕೆ ಮಿಸ್ಸಿಸ್ಸಿಪ್ಪಿ ನದಿಯ ಮಾರ್ಗವನ್ನು ಯಾವುದೇ ಕ್ಷಣದಲ್ಲಾದರೂ ಮುಚ್ಚಬಹುದಾಗಿತ್ತು. ಜೆಫ್ಫರ್ಸನ್, ಫ್ರಾನ್ಸ್ ನ U.S. ಸಚಿವ ರಾಬರ್ಟ್ R. ಲಿವಿಂಗ್ಸ್ಟನ್ ರನ್ನು ಸಿಟಿ ಆಫ್ ನ್ಯೂ ಆರ್ಲಿಯನ್ಸ್ ಖರೀದಿಗೆ, ಮಿಸ್ಸಿಸ್ಸಿಪ್ಪಿಯ ಪೂರ್ವ ದಂಡೆಯ ಭಾಗಗಳನ್ನು ಹಾಗು U.S.ನ ವ್ಯಾಪಾರಕ್ಕೆ ನದಿಯಲ್ಲಿ ಮುಕ್ತ ಸಾಗಣೆಗಾಗಿ ಮಾತುಕತೆ ನಡೆಸುವ ಅಧಿಕಾರ ನೀಡಿದರು. ಲಿವಿಂಗ್‌ಸ್ಟನ್‌ರಿಗೆ $2 ದಶಲಕ್ಷ ಹಣ ಸಂದಾಯ ಮಾಡಲು ಅಧಿಕಾರ ನೀಡಲಾಗಿತ್ತು.

ಲೂಯಿಸಿಯಾನವನ್ನು ಫ್ರೆಂಚ್ ಒಡೆತನಕ್ಕೆ ಅಧಿಕೃತವಾಗಿ ವರ್ಗಾವಣೆ ಇನ್ನೂ ಸಂಭವಿಸಿರಲಿಲ್ಲ. ಸ್ಪಾನಿಷರೊಂದಿಗೆ ನೆಪೋಲಿಯನ್ನನ ಗಡಿಯ ಒಪ್ಪಂದವು ಅಷ್ಟೊಂದು ಸಫಲವಾಗದ ರಹಸ್ಯವಾಗಿತ್ತು. ಆದಾಗ್ಯೂ, ಅಕ್ಟೋಬರ್ 18, 1802ರಲ್ಲಿ ಲೂಯಿಸಿಯಾನದ ಹಂಗಾಮಿ ಮೇಲ್ವಿಚಾರಕನಾಗಿದ್ದ ಜುವಾನ್ ವೆಂಟುರ ಮೊರಾಲೆಸ್, ಅಮೆರಿಕ ಸಂಯುಕ್ತ ಸಂಸ್ಥಾನದ ಎಲ್ಲ ಸರಕು ನೌಕೆಗಳಿಗೆ ನ್ಯೂ ಆರ್ಲಿಯನ್ಸ್‌ನಲ್ಲಿ ಸರಕುಗಳನ್ನು ದಾಸ್ತಾನು ಮಾಡುವ ಹಕ್ಕನ್ನು ರದ್ದು ಮಾಡುವ ಉದ್ದೇಶವನ್ನು ಬಹಿರಂಗ ಮಾಡಿದರು. ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಈ ಪ್ರಧಾನ ಬಂದರಿನ ಮುಚ್ಚುವಿಕೆಯು ಕ್ರೋಧ ಹಾಗು ದಿಗಿಲಿಗೆ ಕಾರಣವಾಯಿತು. ಪಶ್ಚಿಮದ ವ್ಯಾಪಾರ ವಹಿವಾಟಿಗೆ ಕಾರ್ಯತಃ ಅಡಚಣೆ ಉಂಟಾಯಿತು. ಸರಕು ದಾಸ್ತಾನು ಮಾಡುವ ಹಕ್ಕು ರದ್ದತಿಯು ಅಮೆರಿಕನ್ನರ ದುರ್ಬಳಕೆಗಳು ವಿಶೇಷವಾಗಿ ಕಳ್ಳಸಾಗಣೆಯಿಂದ ಪ್ರೇರಿತವಾಗಿತ್ತೆಂದು ಇತಿಹಾಸಜ್ಞರು ನಂಬಿದ್ದಾರೆ. ಜೊತೆಗೆ ಆ ಸಮಯದಲ್ಲಿ ನಂಬಲಾದಂತೆ ಇದು ಫ್ರೆಂಚ್ ಒಳಸಂಚುಗಳಿಂದ ಉಂಟಾಗಿರಲಿಲ್ಲ. ಅಧ್ಯಕ್ಷ ಜೆಫರ್‌ಸನ್, ಫ್ರಾನ್ಸ್ ಜೊತೆಗೆ ಕದನ ನಡೆಸಬೇಕೆಂಬ ಜನತೆಯ ಒತ್ತಡವನ್ನು ಉಪೇಕ್ಷಿಸುವುದರ ಜೊತೆಗೆ ನೆಪೋಲಿಯನ್ನನಿಗೆ ಒಬ್ಬ ವಿಶೇಷ ಪ್ರತಿನಿಧಿಯಾಗಿ ಜೇಮ್ಸ್ ಮನ್ರೋವನ್ನು ನೇಮಿಸುತ್ತಾರೆ. ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ನ್ಯೂ ಆರ್ಲಿಯನ್ಸ್‌ನ್ನು ಸ್ವಾಧೀನಪಡಿಸಿಕೊಳ್ಳಲು ನೆರವಾಗುವುದಕ್ಕಾಗಿ ಅವರನ್ನು ನೇಮಿಸಲಾಗಿರುತ್ತದೆ. ಜೆಫ್ಫರ್ಸನ್ $10 ದಶಲಕ್ಷಕ್ಕೆ ಅಧಿಕೃತ ವೆಚ್ಚವನ್ನು ಏರಿಸುತ್ತಾರೆ.

ಆದಾಗ್ಯೂ, ಏಪ್ರಿಲ್ 11, 1803ರಲ್ಲಿ, ಫ್ರೆಂಚ್ ವಿದೇಶಾಂಗ ಸಚಿವ ಟಲ್ಲೆಯ್ ರಾಂಡ್, ಅಮೆರಿಕ ಸಂಯುಕ್ತ ಸಂಸ್ಥಾನವು ಕೇವಲ ನ್ಯೂ ಆರ್ಲಿಯನ್ಸ್ ಹಾಗು ಸುತ್ತಮುತ್ತಲಿನ ಪ್ರದೇಶ ಮಾತ್ರವಲ್ಲದೆ ಸಂಪೂರ್ಣ ಲೂಯಿಸಿಯಾನದ ಖರೀದಿಗೆ ಎಷ್ಟು ಹಣ ಕೊಡಲು ತಯಾರಾಗಿದೆ ಎಂಬ ಪ್ರಶ್ನೆಯಿಂದ ಲಿವಿಂಗ್ಸ್ಟನ್ ರನ್ನು ಚಕಿತಗೊಳಿಸುತ್ತಾರೆ (ಅಂತೆಯೇ ಲಿವಿಂಗ್ಸ್ಟನ್ ಸೂಚನೆಗಳು ಒಳಗೊಂಡಿವೆ). ನೆಪೋಲಿಯನ್ ಯಾವುದೇ ಸಮಯದಲ್ಲಾದರೂ ಈ ಪ್ರಸ್ತಾಪವನ್ನು ಹಿಂದಕ್ಕೆ ಪಡೆಯಬಹುದೆಂಬುದನ್ನು ಮನ್ರೋ ಲಿವಿಂಗ್ಸ್ಟನ್ ಜೊತೆ ಸಮ್ಮತಿಸುತ್ತಾರೆ (ಅಪೇಕ್ಷಿತ ನ್ಯೂ ಆರ್ಲಿಯನ್ಸ್ ಪ್ರದೇಶವನ್ನು ಗಳಿಸಿಕೊಳ್ಳುವ ಯಾವುದೇ ಸಾಮರ್ಥ್ಯ ಇರುವುದಿಲ್ಲ), ಜೊತೆಗೆ ಅಧ್ಯಕ್ಷ ಜೆಫ್ಫರ್ಸನ್ ರ ಅಂಗೀಕಾರಕ್ಕೆ ಕೆಲವಾರು ತಿಂಗಳೇ ಬೇಕಾಗಬಹುದೆಂದು ಲಿವಿಂಗ್ಸ್ಟನ್ ಹಾಗು ಮನ್ರೋ ಮಾತುಕತೆಗಳನ್ನು ತಕ್ಷಣವೇ ಆರಂಭಿಸಬೇಕೆಂದು ನಿರ್ಧರಿಸಿದರು. ಏಪ್ರಿಲ್ 30ರ ಹೊತ್ತಿಗೆ, ಲೂಯಿಸಿಯಾನದ ಸಂಪೂರ್ಣ 828000 ಚದರ ಮೈಲಿ ಪ್ರದೇಶವನ್ನು 60 ದಶಲಕ್ಷ ಫ್ರಾಂಕ್ಸ್ ಗೆ (ಸರಾಸರಿ $15 ದಶಲಕ್ಷ) ಖರೀದಿಸಲು ಒಂದು ಒಪ್ಪಂದವನ್ನು ಮಾಡಿಕೊಂಡರು. ಈ ಮೊತ್ತದಲ್ಲಿನ ಒಂದು ಭಾಗವನ್ನು ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಫ್ರಾನ್ಸ್ ನೀಡಬೇಕಿದ್ದ ಸಾಲದಲ್ಲಿ ಮನ್ನ ಮಾಡಲು ಬಳಸಲಾಯಿತು. ಅಮೆರಿಕನ್ ಸಂಯುಕ್ತ ಸಂಸ್ಥಾನದ ಕರಾರು ಪತ್ರಗಳ ಮೂಲಕ ಹಣ ಸಂದಾಯವನ್ನು ಮಾಡಲಾಯಿತು, ಇದನ್ನು ನೆಪೋಲಿಯನ್ ಹೋಪ್ ಅಂಡ್ ಕಂಪನಿ ಎಂಬ ಡಚ್ ಸಂಸ್ಥೆಗೆ, ಹಾಗು ಬ್ರಿಟಿಶ್ ಬ್ಯಾಂಕಿಂಗ್ ಹೌಸ್ ಆಫ್ ಬಾರಿಂಗ್ಗೆ ಮುಖಬೆಲೆಯಲ್ಲಿ ಪ್ರತಿ $100 ಯೂನಿಟ್ ಗೆ 87 1/2 ರಂತೆ ರಿಯಾಯಿತಿಯಲ್ಲಿ ಮಾರಾಟ ಮಾಡಿದ. ಪರಿಣಾಮವಾಗಿ, ಫ್ರಾನ್ಸ್ ಲೂಯಿಸಿಯಾನದ ಮಾರಾಟದಿಂದ ಕೇವಲ $8,831,250ರಷ್ಟು ಹಣವನ್ನು ಸ್ವೀಕರಿಸಿತು.

ಕರ್ತವ್ಯಪರ ಇಂಗ್ಲಿಷ್ ಬ್ಯಾಂಕರ್ ಅಲೆಕ್ಸಾಂಡರ್ ಬಾರಿಂಗ್ ಪ್ಯಾರಿಸ್ ನ ಮರ್ಬೋಯಿಸ್ ಜೊತೆಗೆ ಸಮಾಲೋಚನೆ ನಡೆಸಿದ, ಕರಾರು ಪತ್ರಗಳನ್ನು ತೆಗೆದುಕೊಳ್ಳಲು ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಸಂಚರಿಸಿದ, ಪತ್ರಗಳನ್ನು ಬ್ರಿಟನ್ ಗೆ ತೆಗೆದುಕೊಂಡು ಹೋಗಿ, ಹಣದ ಸಮೇತ ಫ್ರಾನ್ಸ್ ಗೆ ಮರಳಿದ - ಇದನ್ನು ನೆಪೋಲಿಯನ್ ಬಾರಿಂಗ್‌ನ ಸ್ವಂತರಾಷ್ಟ್ರದ ವಿರುದ್ಧ ಯುದ್ಧ ಹೂಡಲು ಬಳಸಿದ.

ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಈ ಖರೀದಿಯ ಸುದ್ದಿಯು ತಿಳಿದುಬಂದಾಗ, ಜೆಫ್ಫರ್ಸನ್ ಆಶ್ಚರ್ಯ ಚಕಿತರಾದರು. ಅವರು ಬಂದರು ನಗರಕ್ಕೆ $10 ದಶಲಕ್ಷ ವೆಚ್ಚಕ್ಕೆ ಅಧಿಕಾರವನ್ನು ನೀಡಿದ್ದರು, ಜೊತೆಗೆ ಇದರ ಬದಲಿಗೆ ರಾಷ್ಟ್ರದ ಗಾತ್ರಕ್ಕಿಂತ ದುಪ್ಪಟ್ಟಾದ ಒಂದು ಭೂ ಪ್ಯಾಕೇಜ್ ಮೇಲೆ ಸರ್ಕಾರವು $15 ದಶಲಕ್ಷ ಹಣದ ವೆಚ್ಚಕ್ಕೆ ಬದ್ಧವಾದ ಒಪ್ಪಂದಗಳನ್ನು ಸ್ವೀಕರಿಸಿದರು. 
ಫೆಡರಲಿಸ್ಟ್ ಪಕ್ಷದ ಜೆಫ್ಫರ್ಸನ್ ರ ರಾಜಕೀಯ ವಿರೋಧಿಗಳು ಲೂಯಿಸಿಯಾನದ ಖರೀದಿಯು ಒಂದು ನಿಷ್ಪ್ರಯೋಜಕ ಕ್ರಿಯೆಯೆಂದು ವಾದಿಸಿದರು. ಜೊತೆಗೆ ಸೆನೆಟ್ ನ ಅಂಗೀಕಾರವಿಲ್ಲದೆ ಹೊಸ ಪ್ರದೇಶದ ಸ್ವಾಧೀನ ಅಥವಾ ಒಪ್ಪಂದಗಳನ್ನು ಮಾತುಕತೆಗೆ ಸಂವಿಧಾನವು ಅವಕಾಶ ನೀಡುವುದಿಲ್ಲವೆಂದು ಹೇಳಿದರು. ಲೂಯಿಸಿಯಾನ ಪ್ರದೇಶದಿಂದ ರೂಪಿಸುವ ಹೊಸ ರಾಜ್ಯಗಳು ಕಾಂಗ್ರೆಸ್‌ನಲ್ಲಿ ಪಶ್ಚಿಮ ಹಾಗು ದಕ್ಷಿಣ ಪ್ರದೇಶಗಳ ಆಸಕ್ತಿಯನ್ನು ಬಲಪಡಿಸುತ್ತದೆ, ಜೊತೆಗೆ ರಾಷ್ಟ್ರದ ವಿದ್ಯಮಾನಗಳಲ್ಲಿ ನ್ಯೂ ಇಂಗ್ಲೆಂಡ್ ಫೆಡರಲಿಸ್ಟ್ ಗಳ ಪ್ರಭಾವವನ್ನು ಮತ್ತಷ್ಟು ಕಡಿಮೆ ಮಾಡುತ್ತದೆ ಎಂಬುದೇ ವಿರೋಧ ಪಕ್ಷದ ನಿಜವಾದ ಆತಂಕವಾಗಿತ್ತು. ಅಧ್ಯಕ್ಷ ಜೆಫ್ಫರ್ಸನ್ ಪಶ್ಚಿಮ ದಿಕ್ಕಿನ ವಿಸ್ತರಣೆಗೆ ಒಬ್ಬ ಉತ್ಸಾಹಭರಿತ ಬೆಂಬಲಿಗರಾಗಿದ್ದರು, ಜೊತೆಗೆ ಒಪ್ಪಂದದ ಬೆಂಬಲಕ್ಕೆ ದೃಢಸಂಕಲ್ಪ ಮಾಡಿದರು. ಫೆಡರಲಿಸ್ಟ್ ಗಳ ಅಸಮ್ಮತಿಯಿದ್ದರೂ, U.S. ಸೆನೆಟ್ ಅಕ್ಟೋಬರ್ 20, 1803ರಲ್ಲಿ ಲೂಯಿಸಿಯಾನ ಒಪ್ಪಂದಕ್ಕೆ ಅನುಮೋದನೆ ನೀಡಿತು.

ವರ್ಗಾವಣೆ ಸಮಾರಂಭವನ್ನು ನವೆಂಬರ್ 29, 1803ರಲ್ಲಿ ನ್ಯೂ ಆರ್ಲಿಯನ್ಸ್ ನಲ್ಲಿ ಹಮ್ಮಿಕೊಳ್ಳಲಾಗಿತ್ತು. ಲೂಯಿಸಿಯಾನ ಭೂಪ್ರದೇಶವನ್ನು ಫ್ರೆಂಚರಿಗೆ ಅಧಿಕೃತವಾಗಿ ವಹಿಸಿಕೊಡದಿದ್ದ ಕಾರಣದಿಂದಾಗಿ, ಸ್ಪಾನಿಷ್ ತಮ್ಮ ಧ್ವಜವನ್ನು ಇಳಿಸಿದರೆ, ಫ್ರೆಂಚರು ತಮ್ಮ ಧ್ವಜವನ್ನು ಏರಿಸಿದರು. ಅದರ ಮರು ದಿನ, ಜನರಲ್ ಜೇಮ್ಸ್ ವಿಲ್ಕಿನ್ಸನ್ ಅಮೆರಿಕ ಸಂಯುಕ್ತ ಸಂಸ್ಥಾನದ ನ್ಯೂ ಆರ್ಲಿನ್ಸ್ ನ ಸ್ವಾಧೀನವನ್ನು ಸಮ್ಮತಿಸಿದ. ಇದೆ ರೀತಿಯಾದ ಒಂದು ಸದೃಶ ಸಮಾರಂಭವನ್ನು ಮಾರ್ಚ್ 9, 1804ರಲ್ಲಿ St. ಲೂಯಿಸ್ ನಲ್ಲಿ ಹಮ್ಮಿಕೊಳ್ಳಲಾಯಿತು. ಈ ಸಮಾರಂಭದಲ್ಲಿ ಸ್ಪಾನಿಷ್ ರಾಷ್ಟ್ರೀಯ ಧ್ವಜಕ್ಕೆ ಬದಲಾಗಿ ಫ್ರೆಂಚ್ ತ್ರಿವರ್ಣ ಧ್ವಜವನ್ನು ನದಿಯ ಸಮೀಪ ಹಾರಿಸಲಾಯಿತು. ಅದರ ಮರು ದಿನ, ಮೊದಲ U.S. ಫಿರಂಗಿದಳದ ಕ್ಯಾಪ್ಟನ್ ಅಮೊಸ್ ಸ್ಟೋಡರ್ಡ್ ನಗರಕ್ಕೆ ತಮ್ಮ ಸೇನೆಯ ಕ್ರಮಣ ನಡೆಸಿ, ಅಮೆರಿಕನ್ ಧ್ವಜವನ್ನು ಕೋಟೆಯ ಧ್ವಜ ಸ್ತಂಭದಲ್ಲಿ ಹಾರಿಸುತ್ತಾರೆ. 
ಮೆರಿವೆಥೆರ್ ಲೆವಿಸ್ ರ ಪ್ರತಿನಿಧಿತ್ವದಲ್ಲಿ ಲೂಯಿಸಿಯಾನ ಭೂಪ್ರದೇಶವನ್ನು ಅಧಿಕೃತವಾಗಿ ಅಮೆರಿಕ ಸಂಯುಕ್ತ ಸಂಸ್ಥಾನದ ಸರ್ಕಾರಕ್ಕೆ ವರ್ಗಾವಣೆ ಮಾಡಲಾಗುತ್ತದೆ.

ಒಂದು ಎಕರೆಗೆ 3 ಸೆಂಟ್ ಗಳಿಗೂ ಕಡಿಮೆ ಹಣಕ್ಕೆ ಖರೀದಿಸಲಾದ ಲೂಯಿಸಿಯಾನ ಭೂಪ್ರದೇಶದಿಂದ, ಒಂದು ಯುದ್ಧವಿಲ್ಲದೆ ಅಥವಾ ಏಕೈಕ ಅಮೆರಿಕನ್ನನ ಜೀವಕ್ಕೆ ಕುತ್ತು ಬರದಂತೆ ಅಮೆರಿಕ ಸಂಯುಕ್ತ ಸಂಸ್ಥಾನದ ಗಾತ್ರವು ದುಪ್ಪಟ್ಟಾಯಿತು. ಜೊತೆಗೆ ಭೂಪ್ರದೇಶದ ಖರೀದಿಗೆ ಒಂದು ಪೂರ್ವನಿದರ್ಶನವನ್ನು ಹುಟ್ಟು ಹಾಕಿತು. ಇದು ಅಮೆರಿಕ ಸಂಯುಕ್ತ ಸಂಸ್ಥಾನದ ಭೂಖಂಡದಿಂದ ಪೆಸಿಫಿಕ್‌ವರೆಗಿಂದ ಅಂತಿಮ ವಿಸ್ತರಣೆಗೆ ದಾರಿ ಮಾಡಿಕೊಟ್ಟಿತು.

ಅಮೇರಿಕ ಸಂಯುಕ್ತ ಸಂಸ್ಥಾನದ ಹೆದ್ದಾರಿಗಳು
ಅಮೇರಿಕ ಸಂಯುಕ್ತ ಸಂಸ್ಥಾನದಿಂದ ಖರೀದಿ
ಚುನಾವಣೆಗಳು
ಫೆಡರಲ್ ಅನುದಾನಗಳು ಹಾಗು ವೆಚ್ಚ